open-index/open-wikipedia-markdown huggingface dataset:
Λύκειο του Τσάτσακ

Το **Λύκειο του Τσάτσακ** (σερβικά κυριλλικά: *Гимназија Чачак*, σερβικά λατινικά: *Gimnazija Čačak*) είναι λύκειο στο Τσάτσακ, στο Διαμέρισμα της Μοράβιτσα, στη Σερβία.

Ιδρύθηκε στις 22 Αυγούστου 1836 και ξεκίνησε τη λειτουργία του κατά τη διάρκεια του φθινοπώρου του 1837, ενώ στις 8 Νοεμβρίου 1937 μετεγκαταστάθηκε εντός των σημερινών εγκαταστάσεών του.

## Ιστορία

## Αρχιτεκτονική

## Απόφοιτοι

* Πατριάρχης Σερβίας Ειρηναίος (1930-2020)
* Μπράνκο Β. Ραντίτσεβιτς (1925-2001), συγγραφέας
* Τάτομιρ Άντζελιτς (1903-1993), μαθηματικός, μέλος της Σερβικής Ακαδημίας Επιστημών και Τεχνών
* Μόμτσιλο Ναστασίγιεβιτς (1894-1938), ποιητής, μυθιστοριογράφος και θεατρικός συγγραφέας
* Μίλαν Στογιαντίνοβιτς (1888-1961), οικονομολόγος και πολιτικός, Πρωθυπουργός του Βασιλείου της Γιουγκοσλαβίας
* Μίλουτιν Ντόστανιτς (1958-2014), μαθηματικός
* Μπόρα Τζόρτζεβιτς (γεννημένος το 1952), μουσικός και ποιητής

## Δείτε επίσης
* Εκπαιδευτικό σύστημα της Σερβίας
* Πολιτισμικά μνημεία του Διαμερίσματος της Μοράβιτσα

## Παραπομπές


Κατηγορία:Εκπαίδευση στη Σερβία
Κατηγορία:Πολιτισμικά μνημεία στη Σερβία
Τσατσακ
Μπένι Τόμσον

Ο **Μπένι Γκόρντον Τόμσον** (αγγλικά: *Bennie Gordon Thompson*, 28 Ιανουαρίου 1948), είναι Αμερικανός πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 2η κογκρεσιακή περιφέρεια του Μισισίπι από το 1993. Είναι μέλος του Δημοκρατικού Κόμματος. 

Είναι εν ενεργεία Πρόεδρος της Επιτροπής Εσωτερικής Ασφάλειας της Βουλής των Αντιπροσώπων από τον Ιανουάριο του 2019, θέση στην οποία διατέλεσε και από το 2007 έως το 2011. Επιπλέον, είναι Πρόεδρος της ειδικής επιτροπής (Ειδική Επιτροπή της 6ης Ιανουαρίου) που συγκροτήθηκε για να ερευνήσει την εισβολή στο Αμερικανικό Καπιτώλιο στις 6 Ιανουαρίου του 2021.

Εξελέγη πρώτη φορά ως μέλος του Κογκρέσου, σε μια ειδική εκλογή τον Απρίλιο του 1993. Εξελέγη για πλήρη θητεία, στις εκλογές του 1994, και από τότε έχει καταφέρει να επανεκλεγεί 14 φορές στο αξίωμα του ομοσπονδιακού Βουλευτή. 

## Βιογραφία
Ο Μπένι Τόμσον, γεννήθηκε τον Ιανουάριο του 1948 στο Τζάκσον του Μισισίπι των Ηνωμένων Πολιτειών, όπου και μεγάλωσε. Αφού ολοκλήρωσε τις σπουδές του στη δευτεροβάθμια εκπαίδευση, σπούδασε πολιτικές επιστήμες στο Κολλέγιο Τουγκαλού στο Τζάκσον, λαμβάνοντας πτυχίο (BA) το 1968. Κατόπιν πραγματοποίησε μεταπτυχιακές σπουδές πάνω στην εκπαιδευτική ηγεσία, στο Πολιτειακό Πανεπιστήμιο του Τζάκσον, λαμβάνοντας μεταπτυχιακό δίπλωμα (MS) το 1973. Υπηρέτησε ως δημοτικός σύμβουλος (1969-1973) και στη συνέχεια δήμαρχος (1973-1979) σε μια μικρή κωμόπολη στα περίχωρα του Τζάκσον, το Μπόλτον. 

## Παραπομπές


## Εξωτερικοί σύνδεσμοι
* 

Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Μισισίπι
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αφροαμερικανοί
Ντέβετακ (βουνό)

Το **Ντέβετακ** (σερβικά κυριλλικά: *Деветак*, σερβικά λατινικά: *Devetak*) είναι βουνό στα ανατολικά της Βοσνίας και Ερζεγοβίνης, με υψόμετρο  μέτρων. Αποτελεί τμήμα των Δειναρικών Άλπεων.

Το όρος Ντέβετακ αποτελεί τμήμα του ορεινού όγκου της Ανατολικής Βοσνίας.

## Δείτε επίσης
* Κατάλογος βουνών της Βοσνίας και Ερζεγοβίνης

## Παραπομπές


Κατηγορία:Κορυφές της Βοσνίας και Ερζεγοβίνης
Κατηγορία:Κορυφές των Δειναρικών Άλπεων
Τσεμέρνιτσα (βουνό)

Η **Τσεμέρνιτσα** (σερβικά κυριλλικά: *Чемерница*, σερβικά λατινικά: *Čemernica*) είναι βουνό της Βοσνίας και Ερζεγοβίνης. Κορυφή της αποτελεί το Γκόλι Βις, το οποίο βρίσκεται σε υψόμετρο  μέτρων. Αποτελεί τμήμα των Δειναρικών Άλπεων.

## Γεωγραφία
Η Τσεμέρνιτσα αποτελεί τμήμα του ορεινού όγκου του Βλάσιτς, ο οποίος βρίσκεται στα κεντροανατολικά της Βοσνίας και Ερζεγοβίνης. Βρίσκεται εντός του εδάφους των δήμων του Μρκόνιτς Γκραντ, της πόλεως της Μπάνια Λούκα και του Κνέζεβο, στη Σερβική Δημοκρατία της Βοσνίας, σε κοντινή απόσταση του Κότορ Βάρος (βορειοανατολικά), του Κνέζεβο (ανατολικά) και του Μπότσατς (δυτικά). Εκτείνεται νότια του όρους της Μάνιατσα και περιτριγυρίζεται, καθώς και γειτνιάζει, από τον ποταμό Βρμπας και δύο εκ των παραποτάμων του, τον Ούγκαρ και τη Βρμπάνια.

## Γεωλογία
Η Τσεμέρνιτσα χαρακτηρίζεται από καρστικό ανάγλυφο, με δολομίτες και ασβεστολιθικά πετρώματα. Αριθμός πηγών αναβλύζουν στα βόρεια και στο μέσον του βουνού, όπως, μεταξύ άλλων, το Βίντοβο Βρέλο, η Βούτσια Λόκβα και η Νόβα Βόντα. Αντιθέτως, το νότιο τμήμα του βουνού είναι σχετικά ξηρό.

## Βλάστηση
Η Τσεμέρνιτσα καλύπτεται κυρίως από φυλλοβόλα δάση (κουκουναριές, φλαμουριές, οξιές κτλ.). Το βορειοανατολικό τμήμα του βουνού καλύπτεται από λιβάδια που χρησιμοποιούνται για τη θερινή βόσκηση των βοοειδών.

## Δείτε επίσης
* Κατάλογος βουνών της Βοσνίας και Ερζεγοβίνης

## Παραπομπές


Κατηγορία:Κορυφές της Βοσνίας και Ερζεγοβίνης
Κατηγορία:Κορυφές των Δειναρικών Άλπεων
Γιόβαν Τ. Μάρκοβιτς

Ο **Γιόβαν Τ. Μάρκοβιτς** (σερβικά κυριλλικά: *Јован Ђ. Марковић*, σερβικά λατινικά: *Jovan Đ. Marković*, Τσούπρια, 1 Οκτωβρίου 1924 - 12 Φεβρουαρίου 2005) ήταν Σέρβος γεωγράφος και καθηγητής στη Σχολή Γεωγραφίας του Βελιγραδίου.

## Βιογραφία
Γεννημένος το 1924 στην Τσούπρια του Βασιλείου της Γιουγκοσλαβίας, ο Μάρκοβιτς ολοκλήρωσε τις σπουδές γεωγραφίας του το 1951, λαμβάνοντας σχετικό ακαδημαϊκό τίτλο από τη Σχολή Φιλοσοφίας του Πανεπιστημίου του Βελιγραδίου. Μεταξύ του 1950 και του 1959, εργάστηκε για λογαριασμό του Γεωγραφικού Ινστιτούτου «Γιόβαν Τσβίγιτς» του ΣΑΝΟ. Το 1959, εξελέγη ως αναπληρωτής καθηγητής στο Γεωγραφικό Ινστιτούτο της Σχολής Φυσικών Επιστημών και Μαθηματικών του Πανεπιστημίου του Βελιγραδίου.

## Εργογραφία
* 
* *Географске регије Републике Српске*
* *Катастрофе у природи*
* *Ратови кроз вијекове*
* *Рељеф Мачве, Шабачке Посавине и Поцерине*
* *Поцерски мерокрас*
* *Београдски Метро I, II*
* *Регионална географија*

## Παραπομπές


## Εξωτερικοί Σύνδεσμοι
*  
*  

Κατηγορία:Σέρβοι γεωγράφοι
Κατηγορία:Καθηγητές του Πανεπιστημίου του Βελιγραδίου
Κατηγορία:Γιουγκοσλάβοι Παρτιζάνοι
Ντογουμπαγιαζίτ

Το **Ντογουμπαγιαζίτ** (τουρκικά *Doğubayazıt*), γνωστό και ως **Μπαζίντ** (κουρδικά *Bazîd*) και **Νταρούινκ** (αρμενικά Դարույնք), είναι πόλη και διαμέρισμα στην τουρκική Επαρχία Άγρι, όντας το ανατολικότερο διαμέρισμα της Τουρκίας, κοντά στα σύνορα με το Ιράν. Αποτελεί κουρδικό οικισμό και πρώην αρμενικό οικισμό στην ιστορική περιοχή της Δυτικής Αρμενίας. Το υψόμετρό του φτάνει τα 1.625 μέτρα και η έκτασή του είναι 2.383 τετ.χιλιόμ. Ο πληθυσμός του διαμερίσματος το 2010 ήταν 115.354 κάτοικοι (από 73.794 το 1980) από τους οποίους οι 69.447 ζουν στην πόλη Ντογουμπαγιαζίτ, ενώ οι υπόλοιποι στη γύρω ύπαιθρο. Γνωστή και ως *Κουρντάβα*, η πόλη ήταν η πρωτεύουσα της αυτοαποκαλούμενης Δημοκρατίας του Αραράτ, ενός ανεξάρτητου κουρδικού κράτους με κέντρο την επαρχία Άγρι.

## Παραπομπές


## Εξωτερικοί σύνδεσμοι
* 

Κατηγορία:Κουρδικοί οικισμοί στην Τουρκία
Κατηγορία:Δυτική Αρμενία
Άγιος Δημήτριος Αχιλλείου Μαγνησίας

Ο **Άγιος Δημήτριος** είναι οικισμός της τοπικής κοινότητας Αχιλλείου, της δημοτικής ενότητας (τέως δήμου) Πτελεού, του δήμου Αλμυρού, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.
Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αλμυρού του νομού Μαγνησίας, στο γεωγραφικό διαμέρισμα Θεσσαλίας. 
## Γεωγραφία
Ο Άγιος Δημήτριος είναι παράλιος οικισμός στο απώτατο νοτιοδυτικό τμήμα του νομού Μαγνησίας από την πλευρά της Στερεάς Ελλάδας, στο βόρειο τμήμα του Διαύλου των Ωρεών. Βρίσκεται στο άκρο της μικρής χερσονήσου που σχηματίζει η κορυφή «Τραγοβούνι» (639 μέτρα), ακριβώς απέναντι από το Αργυρόνησο και τις ακτές της Βόρειας Εύβοιας, σε μέσο σταθμικό υψόμετρο 5 μέτρων. Απέχει 73 χιλιόμετρα περίπου νότια του Βόλου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 και προσαρτήθηκε στην κοινότητα Αχιλλείου που, τότε, ανήκε στον νομό Λαρίσης. Το 1942 εντάχθηκε στον νομό Μαγνησίας. Με το ΦΕΚ 244Α - 04/12/1997 αποσπάστηκε από την κοινότητα Αχιλλείου και προσαρτήθηκε στον δήμο Πτελεού. Με το ΦΕΚ 87Α - 07/06/2010 αποσπάστηκε από τον δήμο Πτελεού και προσαρτήθηκε στον δήμο Αλμυρού. 
## Αξιοθέατα
*Το ξωκκλήσι του Αγίου Δημητρίου, στην άκρη της χερσονήσου, μέσα σε εκτεταμένους ελαιώνες που φθάνουν μέχρι τη θάλασσα.
*Το ιδιωτικό Αργυρονήσι, απέναντι από τον οικισμό
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Οργανισμός εκδόσεων «Ελλάδα», χάρτες (Βαρελάς)
*Εγκυκλοπαίδεια Δομή, 2002-4
*eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
Σαρίς Ντέιβιντς

Η **Σαρίς Λινέτ Ντέιβιντς** (αγγλικά: Sharice Lynnette Davids, 22 Μαΐου 1980), είναι Αμερικανίδα πολιτικός, δικηγόρος και πρώην αθλήτρια μεικτών πολεμικών τεχνών, που υπηρετεί ως μέλος της Βουλής των Αντιπροσώπων των Ηνωμένων Πολιτειών για την 3η κογκρεσιακή περιφέρεια του Κάνσας από τον Ιανουάριο του 2019. Είναι μέλος του Δημοκρατικού Κόμματος. 

Εξελέγη πρώτη φορά στο Κογκρέσο, στις εκλογές του 2018, καταφέρνοντας να νικήσει τον τότε εν ενεργεία ρεπουμπλικανό βουλευτή Κέβιν Γιόντερ, με ποσοστό 53.3% έναντι 44.2%. Επανεξελέγη το 2020.

Είναι η πρώτη ανοιχτά ομοφυλόφιλη που εκλέγεται στη Βουλή των Αντιπροσώπων, από το Κάνσας, επίσης, μία από τις δύο πρώτες ιθαγενείς Αμερικανίδες (μαζί με την Ντεμπ Χάαλαντ), που εκλέχθηκαν στο Κογκρέσο. 

## Βιογραφία
Η Σαρίς Ντέιβιντς, γεννήθηκε τον Μάιο του 1980 στη Φρανκφούρτη της Γερμανίας, από μητέρα Αμερικανίδα στρατιωτικό και μεγάλωσε στο Κάνσας Σίτι του Κάνσας. Αποφοίτησε το Λύκειο "Leavenworth High School" το 1998. Στη συνέχεια σπούδασε ελευθέριες τέχνες στο Πανεπιστήμιο του Κάνσας στο Λόρενς και στο Κοινοτικό Κολέγιο της Κομητείας Τζόνσον, λαμβάνοντας πτυχίο (AA) (δίπλωμα διετών σπουδών) το 2003. Κατόπιν, σπούδασε Διοίκηση Επιχειρήσεων στο Πανεπιστήμιο του Μιζούρι στο Κάνσας Σίτι, και έλαβε πτυχίο (BBA) το 2007. Επιπλέον, σπούδασε Νομική στη Νομική Σχολή του Πανεπιστημίου Κορνέλ, λαμβάνοντας πτυχίο (JD) το 2010. 

## Παραπομπές


## Εξωτερικοί σύνδεσμοι
* 

Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Κάνσας
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί αθλητές
Κατηγορία:Αμερικανοί πυγμάχοι
Κατηγορία:Ιθαγενείς λαοί της Αμερικής
Κατηγορία:ΛΟΑΤ πρόσωπα από τις ΗΠΑ
__ΕΥΡΕΤΗΡΙΟ__
Ανατολική φιλοσοφία

Η **ανατολική φιλοσοφία** ή ασιατική φιλοσοφία περιλαμβάνει τις διάφορες φιλοσοφίες που προέρχονται από την Ανατολική και τη Νότια Ασία, συμπεριλαμβανομένης της κινεζικής φιλοσοφίας, της ιαπωνικής φιλοσοφίας, της κορεατικής φιλοσοφίας και της βιετναμέζικης φιλοσοφίας. Αυτές κυριαρχούν στην Ανατολική Ασία και στο Βιετνάμ, ενώ η ινδική φιλοσοφία (συμπεριλαμβανομένης της ινδουιστικής φιλοσοφίας, του τζαϊνισμού, της βουδιστικής φιλοσοφίας και του σιχισμού) κυριαρχεί στη Νότια Ασία, στη Νοτιοανατολική Ασία, στο Θιβέτ και στη Μογγολία.

## Παραπομπές


## Εξωτερικοί σύνδεσμοι
* 

Κατηγορία:Ανατολική φιλοσοφία
Γιόζεφ φον Χάρτμανν

Ο **Γιόζεφ φον Χάρτμανν** (γερμ, *Joseph Hermann Bernhard τον Hartmann*, 1780 - 1859) ήταν Πρώσος διοικητής περιφέρειας.

## Βιογραφία
Γονείς του ήταν ο πρώσος κυβερνητικός και δικαστκός σύμβουλος Γκέοργκ Άντον φον Χάρτμαν (1751-1819) και η σύζυγός του Μπερναρντίνε, το γένος φον Πάιν (1752-1837). 

Ο Χάρτμαν εισήλθε στις 4 Αύγουστος 1803 στη δημόσια υπηρεσία και ανήρθε το 1817 στο αξίωμα του περιφερειακού διοικητή (Landrat)  της περιφέρειας Büren. Συνταξιοδόθηκε  το 1843 κα τιμήθηκε με το μετάλλιο του Τάγματος του Red Eagle.

Παντρεύτηκε το1806 την Μπερνατίνε φον Χαμμ (1787–1867). Απο τον γάμο αυτό απέκτησε επτά παιδιά, συμπεριλαμβανομένου του μετέπειτα Πρώσου Στρατηγού Πεζικού Ερνστ φον Χάρτμαν (1817-1883).

## Πηγές

* *Gothaisches Genealogisches Taschenbuch der Briefadeligen Häuser. 1907.* Erster Jahrgang, Justus Perthes, Gotha 1906, S. 272 f.

## Εξωτερικοί σύνδεσμοι

* ''Γιόζεφ φον Χάρτμαν.'' σύντομο Βιογραφικό. Στο: ''Βεστφαλική ιστορία.''

Κατηγορία:Πρώσοι πολιτικοί
P (ναζιστικό σύμβολο)

μικρογραφία
Το **σύμβολο P** ( *Polenabzeichen*, δηλ. **[[Πολωνοί|Πολωνικό σύμβολο]]**)  ήταν υποχρεωτικό, διακριτικό, σύμβολο που φορούσαν οι Πολωνοί εργάτες που εργάζονταν σε καταναγκαστικά έργα στο έδαφος της  Ναζιστικής Γερμανίας. Το μέτρο της αναγραφής της συγκεκριμένης εθνικότητας, εισήχθη στις 8 Μαρτίου 1940 με διαταγή του Γενικού Κυβερνείου, ως προσπάθεια ταπείνωσης των εργατών,  , για τον ίδιο λόγο δηλαδή, που χρησιμοποιούνταν όλα τα διακριτικά την περίοδο εκείνη.

Ήταν το πρώτο διακριτικό που έμοιαζε με δημόσιο σήμα που προοριζόταν για την αναγνώριση ατόμων με βάση τη φυλετική ή εθνική τους καταγωγή (ή άλλα κοινωνικά χαρακτηριστικά) που εισήχθη στη ναζιστική Γερμανία, πριν από το πιο γνωστό σήμα «εβραϊκό κίτρινο αστέρι» που εισήχθη ένα χρόνο αργότερα, τον Σεπτέμβριο του 1941.

Το σύμβολο ήταν ένα διαμαντένιο σχήμα με πλευρές πέντε εκατοστών. Το περίγραμμα (πλάτος περίπου μισό εκατοστό) και το γράμμα P (ύψος δυόμισι εκατοστά) ήταν βιολετί, ενώ το εσωτερικό του συμβόλου ήταν κίτρινο. Το σήμα "P" έπρεπε να φοριέται στη δεξιά πλευρά των ενδυμάτων, όσοι δε ανακαλύπτονταν να μην το φοράνε, τιμωρούνταν με πρόστιμο έως και 150 Ράιχσμαρκ ή και με ποινή φυλάκισης έως 6 εβδομάδες.

Η επιλογή του χρώματος και του σχήματος πιθανολογείται ότι έγινε προκειμένου να  αποφευχθεί οποιαδήποτε συσχέτιση με τα εθνικά σύμβολα της Πολωνίας.

Τον Ιανουάριο του 1945, το Κεντρικό Γραφείο Ασφαλείας του Ράιχ πρότεινε ένα νέο σχέδιο για το πολωνικό σήμα, ένα κίτρινο στάχυ σε μια κόκκινη και άσπρη ετικέτα, αλλά δεν πρόλαβε να εφαρμοστεί ποτέ.

## Παραδείγματα χρήσης

Αρχείο:Arbeitsbuch Fur Auslander 1942.jpg|Έγγραφο ταυτότητας *Arbeitsbuch Für Ausländer* (Βιβλίο εργασίας για αλλοδαπούς). Εκδόθηκε το 1942 για έναν  Πολωνό  εργάτη μαζί με ένα μπάλωμα με το γράμμα "P".
Αρχείο:Anti-Polish poster published by Volksbund für das Deutschtum im Ausland (Association for 'Germanness' abroad) Gauverband Danzig Westpreußen (Association of the “shire or county”, Gdansk, West Prussia).png|Αντιπολωνική αφίσα που δημοσιεύτηκε από την "Volksbund für das Deutschtum im Ausland" (Ένωση για τη «Γερμανικότητα» στο εξωτερικό) 


## Δείτε επίσης
* Διακριτικά σήματα στα Ναζιστικά στρατόπεδα συγκέντρωσης

## Παραπομπές


## Περαιτέρω ανάγνωση
* 
* 

Κατηγορία:Ιστορία της Πολωνίας κατά τον Β΄ Παγκόσμιο Πόλεμο
Κατηγορία:Ποινές
Κατηγορία:Πολιτική της Ναζιστικής Γερμανίας
Τρομοκρατία στην Τουρκία

Η **τρομοκρατία στην Τουρκία** αποτελεί σημαντικό ζήτημα για τις τουρκικές αρχές. Οι περισσότερες τρομοκρατικές επιθέσεις στην Τουρκία έχουν σημειωθεί στις νοτιοανατολικές και ανατολικές επαρχίες και σε μεγάλες πόλεις όπως η Άγκυρα και η Κωνσταντινούπολη. Η ομάδα Dev-Genç ιδρύθηκε το 1969 και συμμετείχε σε μια σειρά απαγωγών, βομβιστικών επιθέσεων και ληστειών τραπεζών έως ότου κηρύχθηκε στρατιωτικός νόμος το 1971. Ενώ αυτά τα περιστατικά σταμάτησαν το 1973, οι επιθέσεις από τις αρμενικές ομάδες Μυστικός Αρμενικός Στρατός για την απελευθέρωση της Αρμενίας  (ASALA) και οι Καταδρομείς Δικαιοσύνης της Γενοκτονίας των Αρμενίων (JCAG) συνεχίστηκαν. Οι περισσότερες από αυτές τις επιθέσεις πραγματοποιήθηκαν διεθνώς, αν και υπήρξαν κάποιες επιθέσεις και εντός της Τουρκίας. Για παράδειγμα, η βομβιστική επίθεση στο αεροδρόμιο της Κωνσταντινούπολης τον Μάιο του 1977 και η επίθεση στο αεροδρόμιο Εσένμπογα της Άγκυρας. Στην Τουρκία η διαμαρτυρία για τα δικαιώματα των Κούρδων ή η υποστήριξη ή η απαίτηση εκπαίδευσης στην κουρδική γλώσσα συχνά θεωρείται επίσης ως υποστήριξη της τρομοκρατίας του Εργατικού Κόμματος του Κουρδιστάν (PKK).

Επιπλέον, η τουρκική εμπλοκή στον Συριακό Εμφύλιο Πόλεμο και τα ριζοσπαστικά πολιτικά στοιχεία στη χώρα υπήρξαν επίσης πηγή για φερόμενα τρομοκρατικά επεισόδια. Οι τρομοκρατικές επιθέσεις είχαν αρνητικό αντίκτυπο στον τουριστικό τομέα της χώρας.

Η Τουρκία λειτουργεί ως κράτος-χορηγός της τρομοκρατίας (ΚΧΤ), τροφοδοτώντας τον ισλαμιστικό εξτρεμισμό στο εσωτερικό και αναπτύσσοντας μισθοφόρους τζιχαντιστές στη Συρία, τη Λιβύη και το Ναγκόρνο-Καραμπάχ.

## Παραπομπές
Γιώργος Καμπερίδης (καλαθοσφαιριστής)

Ο **Γιώργος Καμπερίδης** (Αθήνα, 1 Οκτωβρίου 1999) είναι Έλληνας καλαθοσφαιριστής, που αγωνίζεται ως φόργουορντ για τον Α.Σ. Καρδίτσας.

Αδελφός του είναι ο επίσης καλαθοσφαιριστής Μιχάλης Καμπερίδης.

## Σταδιοδρομία σε συλλόγους
Ξεκίνησε από τις ακαδημίες του Μανδραϊκού και τη σεζόν 2016-17 αγωνίστηκε με την μορφή δανεισμού στον Δούκα, με τον οποίο κατέκτησε το Πανελλήνιο Πρωτάθλημα Εφήβων. 

Τον Οκτώβριο του 2017 υπέγραψε επαγγελματικό συμβόλαιο με τον Πανιώνιο, όπου παρέμεινε για τρεις σεζόν. 

Τον Αύγουστο του 2020, πήρε μεταγραφή στον Π.Α.Ο.Κ. 

Τον Ιούλιο του 2023, ανακοινώθηκε η μεταγραφή του στον Α.Σ. Καρδίτσας. Τη σεζόν 2023-24, είχε 5.8 πόντους, 1.7 ριμπάουντ, 1 κλέψιμο και 40% ευστοχία στα σουτ τριών πόντων, όντας ο παίκτης με τα περισσότερα εύστοχα τρίποντα για την ομάδα. 

Στις 18 Απριλίου 2024, η λιθουανική Νεπτούνας ανακοίνωσε την απόκτηση του αθλητή μέχρι το τέλος της σεζόν 2023-24.

Στις 19 Ιουνίου 2024, επέστρεψε στην ομάδα του Α.Σ. Καρδίτσας. Τη σεζόν 2024-25, είχε 6.9 πόντους, 2.8 ριμπάουντ σε 19 λεπτά συμμετοχής με 47% στα δίποντα, 42% στα τρίποντα και 88% στις βολές. Στις 22 Μαΐου 2025, ανανέωσε το συμβόλαιό του για ακόμα μία χρονιά.

## Τίτλοι-Διακρίσεις

### Συλλογικοί

#### [[Α.Σ.Ε. Δούκα (καλαθοσφαίριση)|Α.Σ.Ε. Δούκα]]

* Πανελλήνιο Πρωτάθλημα Εφήβων: (2016-17)

### Ατομικοί

* MVP στο Πανελλήνιο Πρωτάθλημα Εφήβων: (2016-17)

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Α.Σ. Καρδίτσας
Νάρεφ

Ο **Νάρεφ** (πολωνικά: Narew, , , λιθουανικά: *Narevas*, σουδοβιανά: *Naura,* παλαιά γερμανικά: *Nare*) είναι ποταμός μήκους 499 χιλιομέτρων, κυρίως, στη βορειοανατολική Πολωνία, ο οποίος είναι επίσης παραπόταμος του Βιστούλα. Είναι ο πέμπτος μεγαλύτερος ποταμός της Πολωνίας και ένα από τα λίγα πλεγμένα ποτάμια της Ευρώπης, ο όρος που σχετίζεται με τα μπλεγμένα κανάλια που μοιάζουν με πλεγμένα μαλλιά. Περίπου 57 χιλιόμετρα του ποταμού ρέουν μέσω της δυτικής Λευκορωσίας.

## Ετυμολογία
Το όνομα του ποταμού προέρχεται από μια πρωτοϊνδοευρωπαϊκή ρίζα **nr* που σχετίζεται κυρίως με το *νερό* (συγκρίνετε Νερέτβα, Νερίς, Νερ και Νουρ) ή από ένα ρήμα της λιθουανικής γλώσσας *nerti*, που σχετίζεται κυρίως με την *κατάδυση* και την *πλημμύρα*.

## Γεωγραφία
Ο Νάρεφ διασχίζει τη γεωγραφική περιοχή της Ευρώπης, γνωστή ως *Wysoczyzny Podlasko – Bialoruskie* (Υψίπεδο Ποντάλάσιε-Λευκορωσίας) που βρίσκεται εντός του Βοεβοδάτου Ποντλάσκιε και του Βοεβοδάτου Μασοβίας της Πολωνίας και του Όμπλαστ Γκρόντνο της Λευκορωσίας.

κέντρο|μικρογραφία|600x600εσ| Άποψη από το δρόμο κατά μήκος της δεξαμενής ΣΙεμιανούφκα κοντά στο χωριό Μποντάρι, στο Βοεβοδάτο Ποντλάσκιε στην Πολωνία
[μικρογραφία|250x250εσ| Συμβολή του Νάρεφ και του [Βιστούλας|Βιστούλα στο Μόντλιν]]

## Δείτε επίσης

* Εθνικό Πάρκο Νάρεφ
* Πάρκο Τοπίου Νάρεφ
* Γεωγραφία της Πολωνίας

## Παραπομπές


## Εξωτερικοί σύνδεσμοι

* Φυσικός τουρισμός (παρατήρηση πουλιών) στο Εθνικό Πάρκο Νάρεφ

Κατηγορία:Ποταμοί της Πολωνίας
Κατηγορία:Παραπόταμοι του Βιστούλα
Κατηγορία:Ποταμοί της Λευκορωσίας
Κατηγορία:Διεθνείς ποταμοί της Ευρώπης
Εθνική Βιβλιοθήκη και Αρχείο του Ιράκ

Η **Εθνική Βιβλιοθήκη και Αρχείο του Ιράκ** (αραβικά: *دار الكتب والوثائق العراقـيـة*) βρίσκεται στην πόλη της Βαγδάτης, την πρωτεύουσα του Ιράκ. Ιδρύθηκε το 1920 και επηρεάστηκε πολύ από τον πόλεμο που ξεκίνησε το 2003.

## Ιστορία
Πολλά από τα αρχεία που διατηρούσε καταστράφηκαν κατά τη διάρκεια του πολέμου στο Ιράκ. Ακόμη και αν ο ακριβής αριθμός τους παραμένει αβέβαιος μέχρι σήμερα, το ποσοστό των κατεστραμμένων αρχείων υπολογίζεται στο 60% και στο 20% των δημοσιεύσεών της, συμπεριλαμβανομένων σπάνιων βιβλίων και μεμονωμένων τίτλων εφημερίδων . Μεταξύ των αρχείων υπήρχαν χειρόγραφα που χρονολογούνται από την οθωμανική περίοδο, παλιά αρχεία της ρωμαϊκής εποχής, χειρόγραφες επιστολές από την αυλή του Σαρίφ Χουσεΐν, που απευθύνονταν στον Λόρενς της Αραβίας, δίνοντας το σύνθημα για την αραβική επανάσταση κατά των Τούρκων και μεγάλος αριθμός εντύπων που ανήκουν στην πολιτιστική κληρονομιά του κόσμου . Μερικά αρχεία διασώθηκαν επειδή  κρύφτηκαν μέσα σε ένα κοντινό τζαμί, άλλα φυλάσσονταν σε εγκαταστάσεις που ανήκαν στο Υπουργείο Τουρισμού. Παρ' όλες αυτές τις προσπάθειες, ο Συνασπισμός των Συμμάχων χωρών δεν έκανε καμία ενέργεια για να σώσει αυτά τα βιβλία που είχαν κρυφτεί και οι υποσχέσεις για βοήθεια της Εθνικής Βιβλιοθήκης δεν τηρήθηκαν .

Αυτή η καταστροφή θύμισε τη Μάχη της Βαγδάτης του 1258 όταν οι Μογγόλοι εισέβαλαν στην πόλη και κατέστρεψαν τις βιβλιοθήκες, πετώντας τα βιβλία στον Τίγρη. Ένας θρύλος λέει ότι μια εκπληκτική ποσότητα μελανιού ξέφυγε από τα βιβλία και έκανε το νερό του ποταμού Τίγρη μαύρο .

## Αναγέννηση
Ως σύμβολο του «νέου Ιράκ», η εθνική βιβλιοθήκη ξαναγεννιέται από τις στάχτες της. Ο Σαάντ Εσκαντέρ  και η ομάδα του εργάζονται για την ανοικοδόμηση. Το κτίριο ανακαινίστηκε και ξεκίνησε ένα τεράστιο έργο ψηφιοποίησης αρχείων. Ομάδα ειδικών από την Τσεχική Δημοκρατία και την Ιταλία συνεργάστηκε επίσης για την αποκατάσταση κατεστραμμένων αρχείων.

## Εξωτερικοί σύνδεσμοι
* Official website

## Δείτε επίσης
* Κατάλογος μεγαλύτερων βιβλιοθηκών
* Ιράκ
* Βαγδάτη
* Παγκόσμια Ψηφιακή Βιβλιοθήκη

## Παραπομπές


Κατηγορία:Βιβλιοθήκες στο Ιράκ 
Ιρ
Κατηγορία:Εταίροι της Παγκόσμιας Ψηφιακής Βιβλιοθήκης
Κατηγορία:Βαγδάτη
Γουίνα (ποταμός)

Ο **Γουίνα** (πολωνικά: *Łyna*, γερμανικά: *Alle*, , ) είναι ποταμός που πηγάζει στο Βοεβοδάτο Βαρμίας-Μαζουρίας της βόρειας Πολωνίας και εκβάλει στο Όμπλαστ Καλίνινγκραντ της Ρωσίας.

Ο Γουίνα είναι παραπόταμος του ποταμού Πρεγκόλια και έχει συνολικό μήκος 264 χλμ. (207 χλμ. στην Πολωνία και 57 χλμ. στη Ρωσία) και μια έκταση λεκάνης 7.126 χλμ² (5.298 χλμ² στην Πολωνία). Συνδέεται με τη Λίμνη Μάμρι μέσω του Καναλιού της Μαζουρίας του 18ου αιώνα .

Με ιστορικούς όρους, ο ποταμός έπεσε στην περιοχή του μεσαιωνικού Μοναστικού Κράτους των Τευτόνων Ιπποτών που ιδρύθηκε τον 13ο αιώνα. Η γειτονική επικράτεια έγινε αργότερα γνωστή ως Ανατολική Πρωσία, και στη συνέχεια μια ανατολικότερη επαρχία της Γερμανίας μέχρι το 1945, όταν, σύμφωνα με τις αλλαγές συνόρων που ανακοινώθηκαν στη Διάσκεψη του Πότσδαμ, χωρίστηκε μεταξύ της Πολωνίας και της Σοβιετικής Ένωσης.

## Παραπομπές



Κατηγορία:Ποταμοί της Πολωνίας
Κατηγορία:Ποταμοί της Ρωσίας
Κατηγορία:Παραπόταμοι του Πρεγκόλια
Πιλίτσα (ποταμός)

Ο **Πιλίτσα** (πολωνικά: *Pilica*) είναι ποταμός στην κεντρική Πολωνία, ο μεγαλύτερος αριστερός παραπόταμος του ποταμού Βιστούλα, με μήκος 333 χιλιόμετρα (8ος μεγαλύτερος της Πολωνίας) και έκταση λεκάνης απορροής 9.258 χλμ2 (όλα στην Πολωνία).

Ρέει μέσα από το Υψίπεδο Κρακοβίας-Τσενστοχόβα, μετά το οποίο εισέρχεται στις πεδιάδες της Κεντρικής Πολωνίας. Ο Πιλίτσα ρέει στο Βιστούλα κοντά στο χωριό Οστρόβεκ, σε μια γεωγραφική περιοχή της κεντρικής κοιλάδας του Βιστούλα. Το 1974, ένα φράγμα κατασκευάστηκε κοντά στο Σουλέγιουφ, με αποτέλεσμα τη δημιουργία της τεχνητής λίμνης Σουλέγιουφ, η οποία έχει έκταση 2.700 εκταρίων. Η περιοχή στη λεκάνη του Πιλίτσα ονομάζεται μερικές φορές Ναντπιλίτσε (Nadpilicze), και ο ίδιος ο ποταμός σηματοδοτεί το όριο μεταξύ της Ελάσσονος Πολωνίας και δύο άλλων ιστορικών περιοχών της χώρας, της Μείζονος Πολωνίας και της Μασοβίας.

## Διαδρομή καγιάκ
Το «Υδάτινο Μονοπάτι Πιλίτσα», μήκους 228 χλμ., είναι μια διαδρομή καγιάκ στον ποταμό Πιλίτσα. Ξεκινά στο Ζαζέτσε, κοντά στο Στσεκοτσίνι και τελειώνει στις εκβολές του ποταμού Πιλίτσα.

## Παραπομπές



Κατηγορία:Ποταμοί της Πολωνίας
Κατηγορία:Παραπόταμοι του Βιστούλα
Ρωμαιοπερσικοί Πόλεμοι

Οι **Ρωμαιοπερσικοί Πόλεμοι**, γνωστοί και ως Ρωμαιοϊρανικοί Πόλεμοι, ήταν μια σειρά από συγκρούσεις μεταξύ κρατών του ελληνορωμαϊκού κόσμου και δύο διαδοχικών ιρανικών αυτοκρατοριών: της Παρθικής και της Σασσανιδικής. Οι μάχες ξεκίνησαν το 54 π.Χ. μεταξύ της Παρθικής Αυτοκρατορίας και της Ρωμαϊκής Δημοκρατίας και συνεχίστηκαν μέσω της Ρωμαϊκής (αργότερα Βυζαντινής) Αυτοκρατορίας με την Αυτοκρατορία των Σασσανιδών. Ρόλο έπαιξαν επίσης διάφορα υποτελή βασίλεια και συμμαχικά νομαδικά έθνη με τη μορφή ουδετερών κρατών και αντιπροσώπων. Οι πόλεμοι έληξαν με τις αρχικές μουσουλμανικές κατακτήσεις, που οδήγησαν στην πτώση της Σασσανιδικής Αυτοκρατορίας και σε τεράστιες εδαφικές απώλειες για τη Βυζαντινή Αυτοκρατορία, λίγο μετά το τέλος του τελευταίου μεταξύ τους πολέμου.

Αν και οι διαμάχες μεταξύ των Ρωμαίων (αργότερα Βυζαντινών) και των Περσών συνεχίστηκαν για επτά αιώνες, τα σύνορα, εκτός από τις αλλαγές στο βορρά, παρέμειναν σε μεγάλο βαθμό σταθερά. Πόλεις, οχυρώσεις και επαρχίες λεηλατούνταν συνεχώς, καταλαμβάνονταν, καταστρέφονταν και εμπορεύονταν. Καμία πλευρά, ωστόσο, δεν είχε την υλικοτεχνική δύναμη ή το ανθρώπινο δυναμικό για να διατηρήσει τόσο μακροχρόνιες εκστρατείες μακριά από τα σύνορά της, και επομένως καμία δεν μπορούσε να προχωρήσει πολύ μακριά χωρίς να διακινδυνεύσει τα σύνορά της. Και οι δύο πλευρές έκαναν κατακτήσεις πέρα από τα σύνορα, αλλά με τον καιρό η ισορροπία αποκαθίστατο σχεδόν πάντα. Αν και αρχικά οι δύο πλευρές ήταν διαφορετικές ως προς τη στρατιωτική στρατηγική, οι στρατοί τους σταδιακά υιοθετούσαν τακτικές ο ένας από τον άλλον και στο δεύτερο μισό του 6ου αιώνα ήταν παρόμοιοι και ομοιόμορφοι.

Η δαπάνη πόρων κατά τη διάρκεια των ρωμαιοπερσικών πολέμων αποδείχθηκε τελικά καταστροφική και για τις δύο αυτοκρατορίες. Ο παρατεταμένος και κλιμακούμενος πόλεμος του 6ου και 7ου αιώνα τους άφησε εξαντλημένους και ευάλωτους μπροστά στην ξαφνική εμφάνιση και επέκταση του Χαλιφάτου Ρασιντούν, του οποίου οι δυνάμεις εισέβαλαν και στις δύο αυτοκρατορίες λίγα μόνο χρόνια μετά το τέλος του τελευταίου ρωμαιοπερσικού (βυζαντινο-σασσανιδικού) πολέμου. Επωφελούμενοι από την εξασθενημένη κατάστασή τους, οι στρατοί Ρασιντούν κατέκτησαν γρήγορα ολόκληρη την Αυτοκρατορία των Σασσανιδών και στέρησαν από την Βυζαντινή Αυτοκρατορία τα εδάφη της στο Λεβάντε, στον Καύκασο, στην Αίγυπτο και στην υπόλοιπη Βόρεια Αφρική. Κατά τους επόμενους αιώνες, μεγαλύτερο μέρος της Βυζαντινής Αυτοκρατορίας τέθηκε υπό μουσουλμανική κυριαρχία.

## Παραπομπές


Κατηγορία:Πόλεμοι της Περσικής Αυτοκρατορίας
Κατηγορία:Πόλεμοι της Ρωμαϊκής Αυτοκρατορίας
Κατηγορία:Πόλεμοι της Βυζαντινής Αυτοκρατορίας
Οστσίτσα (λόφος)

Ο **Οστσίτσα** (πολωνικά: *Ostrzyca*, ) είναι δασικός λόφος στη νοτιοδυτική Πολωνία. Ο λόφος έχει κωνικό σχήμα και είναι ένα ανενεργό και διαβρωμένο ηφαίστειο, το οποίο ήταν ενεργό στη νεογενή περίοδο. Πιο συγκεκριμένα το ηφαίστειο είναι ένας ηφαιστειακός λαιμός από βασάλτη. Η γεωλογία γύρω από τον λόφο αποτελείται από ψαμμίτη και κροκαλοπαγές πέτρωμα της Πέρμιας περιόδου. Ο λόφος προστατεύεται από ένα φυσικό καταφύγιο από το 1962.

## Παραπομπές


Κατηγορία:Αξιοθέατα στο Βοεβοδάτο Κάτω Σιλεσίας
Κατηγορία:Λόφοι της Πολωνίας
Κατηγορία:Σουδητικά Όρη
Φήλιξ της Γένοβας

Ο **Φήλιξ** (ιταλικά : Felice) (... - Γένοβα, 325) ήταν επίσκοπος της Γένοβας, και τιμάται ως άγιος από την Καθολική Εκκλησία στις 6 Νοεμβρίου.

## Βιογραφία
Η ακριβής διαδοχή των τεσσάρων πρώτων ιεράρχων της επισκοπής Γένοβας δεν είναι γνωστή, ούτε η εποχή στην οποία έζησαν. Πιστεύεται ότι ανήκουν στον 4ο αιώνα (μετά το διάταγμα των Μεδιολάνων του 313). Και οι τέσσερις αναφέρονται από τον Ιάκωβο Βαραγινό στο «Chronicon Januense» του. Η πιο κοινά αποδεκτή χρονοταξία είναι η εξής: Βαλεντίνος, Φήλιξ, Σίρος, και Ρόμολος. Ενώ υπάρχει αρκετός όγκος δεδομένων για το Σύρο και τον Ρωμύλο, για τον  Βαλεντίνο παραμένει μόνο ένα απόσπασμα και τον Φήλιξ τίποτα περισσότερο από το απόσπασμα από τον Ιάκωβου Βαραγινού. Τα λείψανά τους είχαν εναποτεθεί αρχικά στην εκκλησία των Δώδεκα Αποστόλων (αργότερα αφιερωμένη στο Άγιο Σίρο), τον πρώτο καθεδρικό ναό της Γένοβας (εκτός των τειχών) και εξακολουθεί να υπάρχει σήμερα στο ιστορικό κέντρο της πόλης, και στη συνέχεια να μεταφερθεί (στο σύνολό του ή εν μέρει) στον νέο καθεδρικό ναό του Αγίου Λαυρεντίου το 985 από τον τότε επίσκοπο, όπου αναπαύονται μέχρι σήμερα κάτω από τον κύριο βωμό.

## Παραπομπές


Κατηγορία:Επίσκοποι και Αρχιεπίσκοποι Γένοβας
Κατηγορία:Επίσκοποι του 4ου αιώνα
Κατηγορία:Άγιοι της Ρωμαιοκαθολικής Εκκλησίας
Πηγή Αρτέμιδος

Η **Πηγή Αρτέμιδος** είναι οικισμός της Εποχής του Χαλκού, στην Πιερία.

## Ανακάλυψη
Κατά την κατασκευή εθνικής οδού προς Θεσσαλονίκη, ανακαλύφθηκε η Πηγή Αρτέμιδος. Η έκταση της ανασκαφής είναι περίπου 1000 μ², σκάφτηκε σε βάθος 2,50 μέτρων. Η τοποθεσία βρισκόταν ακόμα σε χρήση κατά την κλασική περίοδο, πιθανώς ως αγρόκτημα. Η αμπελουργία πραγματοποιούταν κατά τη ρωμαϊκή περίοδο. Οι ανασκαφές διήρκεσαν από τον Ιούλιο έως τον Δεκέμβριο του 2009.

## Τοποθεσία
Η Πηγή Αρτέμιδος βρίσκεται στους πρόποδες του κάτω Ολύμπου, ανάμεσα στο Κάστρο του Πλαταμώνα και την πηγή της Αθηνάς, δυτικά της εθνικής οδού Αθηνών - Θεσσαλονίκης σε υψόμετρο 90 μέτρων.

## Νεκρόπολις
Ένας δεκάμετρος Τύμβος περιβάλλεται από πέτρες, ο οποίος κρατά εννέα τάφους και μερικά διαχωρισμένα οστά. Ένας άλλος τάφος βρίσκεται έξω από τον τύμβο και δεν μπορεί να χρονολογηθεί με ακρίβεια. Οι τάφοι είναι διατεταγμένοι γύρω από ένα οικόπεδο σε κεντρική τοποθεσία. Μια ιδιαιτερότητα της ταφικής κουλτούρας αυτού του οικισμού είναι ότι οι έφηβοι θάβονταν σε απλούς λάκκους· οι τάφοι των ενηλίκων οριοθετούνταν με πέτρινες πλάκες και εν μέρει σημειώνονταν με λίθους.

## Ευρήματα
Οι τάφοι περιείχαν μόνο λίγα ταφικά αντικείμενα, κυρίως αγγεία και προσωπικά υπάρχοντα. Βρέθηκαν τρία μαχαίρια, ένα βραχιόλι, βελόνες και ένα σπειροειδές σκουλαρίκι· όλα φτιαγμένα από ορείχαλκο.  Μεταξύ των τάφων ήταν και ένα πήλινο αγγείο μυκηναϊκού ρυθμού. Για την ύφανση χρησιμοποιούνταν πέτρινες αιχμές βελών και πήλινα βάρη. Ανασκάφηκαν τα ερείπια ενός τοίχου και ενός κτηρίου (4,65 μ. επί 2,75 μ. επί 0,65 μ.).

## Μελέτη
Οι ερευνητές εξέτασαν την αλληλεπίδραση μεταξύ των κατοίκων της Πηγής Αρτέμιδος, το περιβάλλον τους και τις διαφορετικές ταφικές κουλτούρες.

Παρά τους σχετικά λίγους σκελετούς, την κακή κατάσταση συντήρησης και τη φθορά των οστών κατά την ανασκαφή, ανθρώπινα λείψανα ανασκάφηκαν για εξέταση.  Υποβλήθηκαν σε οπτική εξέταση και ακτινογραφία. Η εκτίμηση της ηλικίας πραγματοποιήθηκε με τη διερεύνηση της ανάπτυξης των δοντιών και τη μέτρηση ορισμένων οστών (συμπεριλαμβανομένων των μηριαίων οστών και των οστών των βραχιόνων).

Οι σκελετοί και τα δόντια που μελετήθηκαν έδειξαν σημάδια στέρησης κατά την ανάπτυξη. Εκτός από τραυματισμούς στα οστά, οι άνθρωποι υπέφεραν από τερηδόνα, πέτρα, απώλεια δοντιών και αρθρίτιδα. Οι ασθένειες των αρθρώσεων ήταν συχνές και επηρέαζαν τη σπονδυλική στήλη (όζοι του Schmorl), τα γόνατα και τα πόδια, υποδηλώνοντας έναν ενεργό τρόπο ζωής.

Η σύγκριση με τις κοντινές νεκροπόλεις της Ύστερης Εποχής του Χαλκού, όπως οι Σπάθες, αποκαλύπτει διάφορες μορφές ταφής και μια μεταβαλλόμενη ταφική κουλτούρα.

## Παραπομπές


Κατηγορία:Αρχαία Πιερία
Βίκτωρ Φραγκίσκος της Σαβοΐας

Ο **Βίκτωρ-Φραγκίσκος**, ιταλ.: *Vittorio-Francesco-Filippo* (10 Δεκεμβρίου 1694 - 20 Μαρτίου 1762)  ήταν νόθος γιος του Βίκτωρα-Αμεδαίου Β΄ της Σαρδηνίας και της Ιωάννας-Μπατίστης ντ'Αλμπέρ ντε Λυίν.  Είχε την προσφώνηση *μαρκήσιος της Σούζα*.

## Βιογραφία
Η Γαλλίδα μητέρα του, η *μαντάμ ντε Βερύ* (madame de Verrue), ήταν σύζυγος επιφανούς διπλωμάτη του Πιεμόντε, ο οποίος εργαζόταν για τον δούκα της Σαβοΐας. Στην πρωτεύουσα της Σαβοΐας, το Τορίνο, ο δούκας της Σαβοΐας ερωτεύτηκε τη νεαρή κόμισσα και το 1689 η Ιωάννα-Μπατίστη ενέδωσε στα ανοίγματα του δούκα, με την ενθάρρυνση της δούκισσας της Σαβοΐας Άννας-Μαρίας της Ορλεάνης και του θείου της, του βασιλιά Λουδοβίκου ΙΔ΄ της Γαλλίας.

Όταν ο Βίκτωρ-Αμεδαίος Β΄ έγινε τόσο εμμονικός με την Ιωάννα-Μπατίστη, που την είχε αποκλείσει από την Αυλή περιορίζοντάς την για κάποιο χρονικό διάστημα, η Ιωάννα-Μπατίστη έφυγε από τη Σαβοΐα και αναζήτησε καταφύγιο στη Γαλλία, στην οποία βασίλευε ο Λουδοβίκος ΙΔ'. Όταν η μητέρα τού Βίκτωρα-Φραγκίσκου έφυγε από τη Σαβοΐα το 1700, αυτός και η αδελφή του Μαρία-Βικτώρια-Φραγκίσκη έμειναν στη Σαβοΐα και τους φρόντιζε στοργικά ο πατέρας τους.

Ο Βίκτωρ-Αμεδαίος Β΄ νομιμοποίησε τα δύο αυτά νόθα τέκνα του και τα έκανε *μαρκήσιο και μαρκησία της Σούζα* (di Susa).

Ο Βίκτωρ-Φραγκίσκος ακολούθησε στρατιωτική σταδιοδρομία και οδήγησε τα στρατεύματα τού Πιεμόντε εναντίον ενός Γαλλο-Ισπανικού στρατού στη μάχη της Βιλαφράνκα (1744), όπου συνελήφθη αιχμάλωτος.

## Οικογένεια
Νυμφεύτηκε το 1760 με τη Mαρία-Λουκρητία Φράνκι (απεβ. 1777), κόρη του Γκασπάρε-Οράτσιo Φράνκι, κόμη του Πόντε Κιανάλε. Δεν είχαν παιδιά.

## Πρόγονοι



## Βιβλιογραφικές αναφορές


Κατηγορία:Οίκος της Σαβοΐας
Μόναχαν

Το **Μόναχαν** (, , *Μυίναχαν*) είναι κωμόπολη στην Κομητεία Μόναχαν της Ιρλανδίας. Παρέχει επίσης το όνομα της αστικής ενορίας και της βαρονίας της.

Ο πληθυσμός της κωμόπολης από την απογραφή του 2016, ήταν 7.678 κάτοικοι. Η κωμόπολη βρίσκεται στον δρόμο N2 από το Δουβλίνο προς το Ντέρι και το Λέττερκεννι.

Το 1595 έλαβε χώρα η μάχη του Κλόντιμπρετ κοντά στον οικισμό. Το 1858 ένας σιδηρόδρομος περνούσε από την πόλη ο οποίος διήρκεσε μέχρι το 1960.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ιρλανδίας
Συνθήκη του Γιαβόρουφ

Η **Συνθήκη του Γιαβόρουφ** ήταν μυστική συνθήκη που υπογράφηκε στις 11 Ιουνίου 1675 μεταξύ του Πολωνού Βασιλιά Γιαν Γ΄ Σομπιέσκι και του Βασιλείου της Γαλλίας στο Γιαβόρουφ της Πολωνίας (σήμερα Γιαβορίβ, Ουκρανία). Στη συνθήκη, η Πολωνία υποσχέθηκε να βοηθήσει τη Γαλλία κατά του Βραωδεμβούργου-Πρωσίας, με αντάλλαγμα γαλλικές νομισματικές επιδοτήσεις και υποστήριξη για τις πολωνικές διεκδικήσεις επί του Δουκάτου της Πρωσίας.

Οι Γάλλοι υποσχέθηκαν να μεσολαβήσουν μεταξύ της Πολωνίας και της Οθωμανικής Αυτοκρατορίας, ώστε οι πολωνικές δυνάμεις να εκτραπούν από τα νότια σύνορα.

Η συνθήκη, ωστόσο, δεν είχε μεγάλη επίδραση στην ευρωπαϊκή πολιτική, καθώς η γαλλική διπλωματία δεν κατάφερε να βελτιώσει τις σχέσεις μεταξύ Οθωμανών και Πολωνίας. Η Εκεχειρία του Ζουράβνο του 1676 ήταν δυσμενής για την Πολωνία. Η Γαλλία συνήψε τελικά τη Συνθήκη του Ναϊμέχεν (1679) με το Μαργραβιάτο του Βραδεμβούργου, το οποίο ψύχρανε τις σχέσεις της με την Πολωνία, καθώς ο Σομπιέσκι εγκατέλειψε τη φιλογαλλική του στάση. Η Πολωνο-Γαλλική συμμαχία είχε καταρρεύσει μέχρι το 1683, όταν ορισμένα από τα φιλογαλλικά μέλη της φατρίας κατηγορήθηκαν ότι σχεδίαζαν την καθαίρεση του Σομπιέσκι και ο Γάλλος πρέσβης Νικολά-Λουί ντε λ΄Οσπιτάλ, Επίσκοπος του Μπωβαί και Μαρκήσιος του Βιτρύ, αναγκάστηκε να εγκαταλείψει το χώρα.

Η αυξανόμενη πίεση από την Οθωμανική Αυτοκρατορία ανέβαλε τα σχέδια για τον πόλεμο του Σομπιέσκι με το Βρανδεμβούργο, και τελικά οδήγησε στη δημιουργία του Ιερού Συνασπισμού το 1684, στον οποίο η Πολωνία και η Αγία Ρωμαϊκή Αυτοκρατορία (η οποία περιλάμβανε το Βρανδεμβούργο-Πρωσία) έπρεπε να συμμαχήσουν εναντίον των Οθωμανών (ως μέρος του Μεγάλου Τουρκικού Πολέμου, μια σύγκρουση της οποίας το πολωνικό μέτωπο ήταν γνωστό ως Πολωνικός-Οθωμανικός Πόλεμος (1683-1699)).

## Παραπομπές


Κατηγορία:Συνθήκες της Πολωνικής-Λιθουανικής Κοινοπολιτείας
Κατηγορία:Συνθήκες του Βασιλείου της Γαλλίας
Napster

Το **Napster** είναι πάροχος υπηρεσιών ροής ήχου που ανήκει στη MelodyVR. Ξεκίνησε αρχικά την 1η Ιουνίου 1999, ως μια πρωτοποριακή υπηρεσία λογισμικού κοινής χρήσης αρχείων peer-to-peer (P2P) με έμφαση στη διανομή ψηφιακών αρχείων ήχου. Τα αρχεία ήχου που κοινοποιούνται στην υπηρεσία κωδικοποιούνται συνήθως σε μορφή MP3. 
Ιδρύθηκε από τους Shawn Fanning και Sean Parker. Καθώς το λογισμικό έγινε δημοφιλές, η εταιρεία αντιμετώπισε νομικές δυσκολίες λόγω παραβίασης πνευματικών δικαιωμάτων. Διέκοψε τη λειτουργία του το 2001 αφού έχασε ένα κύμα αγωγών και κήρυξε πτώχευση τον Ιούνιο του 2002. Τα περιουσιακά του στοιχεία τελικά εξαγοράστηκαν από τη Roxio και επανεμφανίστηκε ως ηλεκτρονικό κατάστημα μουσικής. Η Best Buy αγόρασε αργότερα την υπηρεσία και τη συγχώνευσε με την επωνυμία Rhapsody την 1η Δεκεμβρίου 2011.

## Παραπομπές


Κατηγορία:Web 2.0
Κατηγορία:Λογισμικό κοινοποίησης αρχείων
Πυρηνικός σταθμός

thumb|upright=1.3|Οι πυρηνικοί αντιδραστήρες, που περιβάλλονται από πύργους ψύξης, βρίσκονται εντός των σφαιρικών προστατευτικών περιβλημάτων
Ο **πυρηνικός σταθμός**, γνωστός και ως **σταθμός παραγωγής πυρηνικής ενέργειας** ή **πυρηνικός σταθμός ηλεκτροπαραγωγής**, είναι θερμοηλεκτρικός σταθμός στον οποίο πηγή θερμότητας αποτελεί ένας πυρηνικός αντιδραστήρας. Όπως είναι τυπικό για τους θερμοηλεκτρικούς σταθμούς, η θερμότητα χρησιμοποιείται για την παραγωγή ατμού που οδηγεί έναν ατμοστρόβιλο συνδεδεμένο με μια γεννήτρια που παράγει ηλεκτρική ενέργεια. Από το 2022, η Διεθνής Υπηρεσία Ατομικής Ενέργειας ανέφερε ότι υπήρχαν 439 πυρηνικοί αντιδραστήρες εν λειτουργία σε 32 χώρες σε όλο τον κόσμο.

Οι πυρηνικοί σταθμοί χρησιμοποιούνται πολύ συχνά για βασικό φορτίο, καθώς το κόστος λειτουργίας, συντήρησης και καυσίμων βρίσκεται στο χαμηλότερο άκρο του φάσματος του κόστους. Ωστόσο, η κατασκευή ενός σταθμού παραγωγής πυρηνικής ενέργειας διαρκεί συχνά πέντε έως δέκα χρόνια, η οποία μπορεί να προκύψει σε σημαντικό οικονομικό κόστος, ανάλογα με τον τρόπο χρηματοδότησης των αρχικών επενδύσεων.

Οι πυρηνικοί σταθμοί έχουν αποτύπωμα άνθρακα συγκρίσιμο με εκείνο των ανανεώσιμων πηγών ενέργειας, όπως τα ηλιακά πάρκα και τα αιολικά πάρκα, και πολύ χαμηλότερο από τα ορυκτά καύσιμα όπως το φυσικό αέριο και ο καφές άνθρακας.  Παρά τις ορισμένες θεαματικές καταστροφές που έχουν συμβεί, οι πυρηνικοί σταθμοί είναι ο ασφαλέστερος τρόπος παραγωγής ηλεκτρικής ενέργειας.

## Παραπομπές


## Εξωτερικοί σύνδεσμοι
*
Ψαρά (πολεμικό πλοίο)

**Ψαρά** ονομάστηκαν τα ακόλουθα πλοία του Ελληνικού Πολεμικού Ναυτικού:

* Ψαρά Ι, κορβέτα, κατατάχθηκε το 1830
* Ψαρά ΙI, ατμόπλοιο, κατατάχθηκε το 1880
* Ψαρά ΙII, θωρηκτό κλάσης Ύδρα, κατατάχθηκε το 1890
* Ψαρά IV (D-98), αντιτορπιλικό κλάσης Κουντουριώτης, κατατάχθηκε το 1933
* Ψαρά V (F-454), φρεγάτα κλάσης Hydra, κατατάχθηκε το 1998

## Δείτε επίσης
* Κατάλογος των υφιστάμενων πλοίων του Πολεμικού Ναυτικού
* Ψαρά
Αλί Αλ Μπάσκι

Ο **Μοχάμεντ Αλί Αλ-Ντιμπίσκι** (αγγλικά: *Mohammed Ali Al-Dibiski* , 1941 – 24 Απριλίου 2019), διεθνώς γνωστός ως Αλί Αλ Μπάσκι ήταν Λίβυος ποδοσφαιριστής που αγωνιζόταν ως επιθετικός. Αν και δεν σκόραρε σε διοργανώσεις εγκεκριμένες από τη FIFA λόγω απουσίας συμμετοχής της Λιβύης εκείνη την εποχή, είναι ο πρώτος σκόρερ όλων των εποχών της εθνικής ομάδας της Λιβύης.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Λίβυοι ποδοσφαιριστές 
Κατηγορία:Επιθετικοί ποδοσφαιριστές
Τσονγκ Ιλ-γκουάν

Ο **Τσονγκ Ιλ-γκουάν** (Χάνγκουλ : 정일관, Χάντσα : 鄭日冠, γεννήθηκε 30 Οκτωβρίου 1992) είναι Βορειοκορεάτης ποδοσφαιριστής, ο οποίος αγωνίζεται ως επιθετικός. Είναι κάτοχος του ρεκόρ διεθνών τερμάτων με την εθνική ομάδα της Βόρειας Κορέας με 30 γκολ. Με την εθνική ομάδα κατέκτησε το αργυρό μετάλλιο στους Ασιατικούς Αγώνες του 2014.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα 

## Παραπομπές


 
Κατηγορία:Ποδοσφαιριστές ΦΚ Λουκέρνη 
Κατηγορία:Ποδοσφαιριστές ΦΚ Βιλ 1900
Κατηγορία:Επιθετικοί ποδοσφαιριστές
Κατηγορία:Βορειοκορεάτες ποδοσφαιριστές
Κατηγορία:Ποδοσφαιριστές Εθνικής Βόρειας Κορέας
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Αθλητές στους Ασιατικούς Αγώνες 2014
Άγιος Δημήτριος Περιβλέπτου Μαγνησίας

Ο **Άγιος Δημήτριος** είναι χωριό της τοπικής κοινότητας Περιβλέπτου, της δημοτικής ενότητας (τέως δήμου) Φερών, του δήμου Ρήγα Φεραίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
*Μέχρι το 1913, ο οικισμός ονομαζόταν *Κουσλάρ* και από το 1913 μέχρι το  1928 ονομαζόταν *Ουσλάρ*.
## Γεωγραφία
Ο Άγιος Δημήτριος είναι ημιορεινό χωριό στο δυτικοκεντρικό τμήμα του νομού Μαγνησίας, στις ανατολικές απολήξεις της κορυφής «Σαρατζή» (651 μέτρα), προς τα όρια με τον νομό Λαρίσης. Βρίσκεται νότια της σιδηροδρομικής γραμμής Αθηνών-Θεσσαλονίκης, πάνω στην επαρχιακή οδό Βελεστίνου-Ασπρογείων και δυτικά της Εθνικής Οδού Αθηνών-Θεσσαλονίκης, σε μέσο σταθμικό υψόμετρο 210 μέτρων. Απέχει 30 χιλιόμετρα περίπου δυτικά του Βόλου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Κουσλάρ* και προσαρτήθηκε στην κοινότητα Φερών που τότε ανήκε στον νομό Λαρίσης. Το 1889 εντάχθηκε στον νομό Μαγνησίας και το 1909 ξανά στον νομό Λαρίσης. Το 1913 μετονομάστηκε σε  *Ουσλάρ*. Το 1928 μετονομάστηκε σε  *Άγιος Δημήτριος*. Το 1942 υπήχθη οριστικά στον νομό Μαγνησίας. Με το ΦΕΚ 244Α - 04/12/1997 αποσπάστηκε από την κοινότητα Περιβλέπτου και προσαρτήθηκε στον δήμο Φερών. Με το ΦΕΚ 87Α - 07/06/2010 αποσπάστηκε από τον δήμο Φερών και προσαρτήθηκε στον δήμο Ρήγα Φεραίου. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Οργανισμός εκδόσεων «Ελλάδα», χάρτες (Βαρελάς)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ρήγα Φεραίου
Άγιος Δημήτριος Αφετών Μαγνησίας

Ο **Άγιος Δημήτριος** Αφετών είναι οικισμός της τοπικής κοινότητας Νεοχωρίου, της δημοτικής ενότητας (τέως δήμου) Αφετών, του δήμου Νοτίου Πηλίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
## Γεωγραφία
Ο Άγιος Δημήτριος είναι οικισμός στο ανατολικό τμήμα του νομού Μαγνησίας, στο ανατολικό Πήλιο προς την πλευρά του Αιγαίου Πελάγους. Βρίσκεται στις ανατολικές απολήξεις της κορυφής «Ισώματα» (694 μ.), σε μέσο σταθμικό υψόμετρο 100 μέτρων. Απέχει 30 χιλιόμετρα περίπουδυτικά του Βόλου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Νεοχωρίου που, τότε, ανήκε στον νομό Λαρίσης. Το 1942 υπήχθη στον νομό Μαγνησίας. Το 1961 ο οικισμός καταργήθηκε για να επαναναγνωριστεί το 1981. Με το ΦΕΚ 244Α - 04/12/1997 αποσπάστηκε από την κοινότητα Νεοχωρίου και προσαρτήθηκε στον δήμο Αφετών. Με το ΦΕΚ 87Α - 07/06/2010 αποσπάστηκε από τον δήμο Αφετών και προσαρτήθηκε στον δήμο Νοτίου Πηλίου. 
## Αξιοθέατα
*Το παλαιό μικρό μοναστήρι του Αγίου Δημητρίου, βόρεια του οικισμού, ανακαινισμένο το 1970
*Οι παραλίες «Κλωσσού» και «Πανταζή Άμμος», βόρεια και νότια του οικισμού, αντίστοιχα

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Οργανισμός εκδόσεων «Ελλάδα», χάρτες (Βαρελάς)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Πήλιο 1:60.000)
*eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Dawn FM

***Dawn FM*** ονομάζεται το πέμπτο στούντιο άλμπουμ του Καναδού τραγουδιστή-τραγουδοποιού The Weeknd, το οποίο κυκλοφόρησε στις 7 Ιανουαρίου 2022, από την XO και την Republic Records. Περιλαμβάνει αφήγηση από τον Jim Carrey, guest φωνητικά από τους Tyler, the Creator και Lil Wayne και εμφανίσεις προφορικού λόγου από τον Quincy Jones και τον Josh Safdie. Ως εκτελεστικοί παραγωγοί του άλμπουμ, οι Weeknd, Max Martin και Oneohtrix Point Never στρατολόγησαν μια ποικιλία άλλων παραγωγών όπως τους Oscar Holter, Κάλβιν Χάρις και Swedish House Mafia.

Δύο σινγκλ κυκλοφόρησαν από το άλμπουμ, εκ των οποίων το βασικό σινγκλ «Take My Breath» έφτασε στο νούμερο έξι στο αμερικανικό Billboard Hot 100. Ο Weeknd προώθησε τον Dawn FM με μια εκδήλωση Amazon Music την ημέρα κυκλοφορίας του άλμπουμ, στην οποία υπηρέτησε ως ένας ντισκ τζόκεϊ και έπαιξε το άλμπουμ σε ένα κοινό. Το άλμπουμ έφτασε στο νούμερο ένα σε 10 χώρες, συμπεριλαμβανομένης της Αυστραλίας, του Καναδά, της Ιρλανδίας, της Ολλανδίας, της Νέας Ζηλανδίας και του Ηνωμένου Βασιλείου. Έκανε το ντεμπούτο του στη δεύτερη θέση στο αμερικανικό chart Billboard 200.

Για περαιτέρω υποστήριξη τόσο του *Dawn FM* όσο και του *After Hours*, ο Weeknd σχεδιάζει να ξεκινήσει την περιοδεία After Hours til Dawn Stadium Tour, στην οποία έχει προγραμματιστεί να επισκεφθεί τη Βόρεια Αμερική, την Ευρώπη, τη Νότια Αμερική, την Ασία, την Αυστραλία, την Αφρική και τη Μέση Ανατολή το καλοκαίρι του 2022.

## Παραπομπές


Κατηγορία:Άλμπουμ του 2022
Κατηγορία:Republic Records
Πλατειά Μαθρακίου

Η **Πλατειά** ή **Πλατειά Διαποντίων** είναι βραχονησίδα του Ιονίου πελάγους η οποία βρίσκεται κοντά (νοτιοδυτικά) του Μαθρακίου και βορειοδυτικά της Κέρκυρας ενώ περιλαμβάνεται στο σύμπλεγμα των Διαποντίων νήσων. Ως οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Κασσιόπης του τότε δήμου Κασσοπαίων και σύμφωνα με την απογραφή 2011 δεν έχει κατοίκους.

## Παραπομπές


Κατηγορία:Περιφερειακή ενότητα Κέρκυρας
Κατηγορία:Διαπόντια Νησιά
Κατηγορία:Ελληνικές βραχονησίδες
Κατηγορία:Δήμος Κεντρικής Κέρκυρας και Διαποντίων Νήσων
Αμερικανική Κερλ

Η **Αμερικάνικη Κερλ** - *(American Curl)* είναι  ράτσα γάτας με χαρακτηριστικό γνώρισμα τα γυριστά αυτιά της, γνώρισμα από το οποίο πήρε και το όνομά της.  Η φυλή προέρχεται από το Lakewood της Καλιφόρνια, ως αποτέλεσμα μιας τυχαίας μετάλλαξης. 

## Ιστορία
Οι πρώτες γάτες της φυλής εμφανίστηκαν ως αδέσποτα στο σκαλί της πόρτας του Ρούγκας στο Λέικγουντ της Καλιφόρνια τον Ιούνιο του 1981.  Το μαύρο θηλυκό, που ονομάστηκε Σούλαμιθ, γέννησε γάτες με τα ίδια κατσαρά αυτιά και έτσι έγινε ο πρόγονος όλων των Αμερικάνικων Κέρλ σήμερα.    Το 1986, μια γάτα αυτού του είδους εκτέθηκε για πρώτη φορά σε έκθεση γάτας και το 1992, η μια Αμερικανική Κέρλ ήταν μέρος του πρωταθλήματος από τη Διεθνή Ένωση Γάτων (TICA). Το 1999, η Αμερικάνικη Κέρλ έγινε η πρώτη φυλή που έγινε δεκτή στην Κατηγορία Πρωταθλήματος Cat Fanciers' Association (CFA) τόσο με τμήματα μακρυμάλλης όσο και κοντότριχας. 
αριστερά|μικρογραφία| Μια Αμερικάνικη Κέρλ
Η Αμερικάνικη Κέρλ είναι μια μεσαίου μεγέθους γάτα και ωριμάζει μέχρι τα 2 &#x2013; 3 έτη ζωής της.  Είναι από τις πιο υγιείς ράτσες γατιών στον κόσμο.

Τα γατάκια του είδους αυτού γεννιούνται με ίσια αυτιά, τα οποία αρχίζουν να κουλουριάζονται μέσα σε σαράντα οκτώ ώρες. Μετά από τέσσερις μήνες, τα αυτιά τους δεν θα καμπυλώνουν άλλο και θα πρέπει να είναι σκληρά και άκαμπτα στην αφή στη βάση του αυτιού με εύκαμπτες άκρες.

Έχουν απαλό τρίχωμα. Απαιτούν λίγη περιποίηση και απολαμβάνουν να περνούν χρόνο με τους ιδιοκτήτες τους.

Η Αμερικάνικη Κέρλ, ενώ εξακολουθεί να είναι μια ασυνήθιστη φυλή, βρίσκεται στις Ηνωμένες Πολιτείες, την Ισπανία, τη Γαλλία, την Ιαπωνία, τη Ρωσία και πολλές άλλες χώρες ανά τον κόσμο

## Υγεία
Η Αμερικάνικη Κέρλ είναι γενικά μια υγιής φυλή.  Ωστόσο, τα αυτιά αυτών των γατών απαιτούν συχνό καθαρισμό για την πρόληψη μολύνσεων και χρειάζονται ήπιο χειρισμό για την αποφυγή τραυματισμών. Διάφορα ζευγαρώματα μεταξύ κατσαρών γατών και κανονικών γατών αποκάλυψαν μια κυρίαρχη κληρονομικότητα του γονιδίου του μπουκλοτού τριχώματος. Δεν βρέθηκε κατανομή συνδεδεμένη με το φύλο. Το μεταλλαγμένο γονίδιο χαρακτηρίστηκε ως curl και συμβολίζεται με Cu. Μια άλλη μετάλλαξη του πτερυγίου του αυτιού βρέθηκε σε γάτες Scottish Fold. Σε αυτές τις γάτες σπάνια βρέθηκαν ανωμαλίες όταν ήταν ετερόζυγες, ωστόσο σε ομόζυγες (FdFd) γάτες, τα ζώα πάσχουν από δυσπλασία των κάτω άκρων και της ουράς.  Επομένως, τίθεται το ερώτημα εάν οι ομόζυγες μπούκλες (CuCu) θα μπορούσαν επίσης να επηρεαστούν από ελαττώματα σχηματισμού χόνδρου και ανωμαλίες των οστών. Ωστόσο, οι παρατηρήσεις μιας γάτας CuCu για δύο χρόνια δεν έδειξαν σημάδια ανωμαλίας.

## Παραπομπές


## Εξωτερικοί σύνδεσμοι

* Άρθρο ράτσας CFA
* Σελίδα TICA της American Curl Breed 
* Σύντομη ιστορία και περιγραφή των αμερικανικών μπούκλες

Κατηγορία:Φυλές γατών
Κατηγορία:Σελίδες με μη επιθεωρημένες μεταφράσεις
Σούβα Γκόρα

Η **Σούβα Γκόρα** (σερβικά κυριλλικά: *Сува Гора*, σερβικά λατινικά: *Suva Gora*) είναι βουνό στα ανατολικά της Βοσνίας και Ερζεγοβίνης, με υψόμετρο  μέτρων. Αποτελεί τμήμα των Δειναρικών Άλπεων.

Το όρος Σούβα Γκόρα αποτελεί τμήμα του ορεινού όγκου του Στάρι Βλαχ, εντός του ορεινού όγκου των Στάρι Βλαχ και Ράσκα-Σάντζακ.

## Δείτε επίσης
* Κατάλογος βουνών της Βοσνίας και Ερζεγοβίνης

## Παραπομπές


Κατηγορία:Κορυφές της Βοσνίας και Ερζεγοβίνης
Κατηγορία:Κορυφές των Δειναρικών Άλπεων
Βιτμίροβατς

Το όρος **Βιτμίροβατς** (σερβικά κυριλλικά: *Витмировац*, σερβικά λατινικά: *Vitmirovac*) είναι κορυφή των ορέων Ζβίγιεζντα, ορεινού όγκου στα δυτικά της Σερβίας, κατά μήκος των συνόρων με τη Βοσνία και Ερζεγοβίνη, με υψόμετρο  μέτρων.

## Δείτε επίσης
* Κατάλογος βουνών της Σερβίας

## Παραπομπές


Κατηγορία:Κορυφές της Σερβίας
Κατηγορία:Κορυφές των Δειναρικών Άλπεων